Zbulime të rëndësishme për malarjen
Dy zbulime të reja mjekësore po shtojnë shpresat për luftimin e malarjes që infekton çdo vit më shumë se 200 milionë njerëz
Ilaçi artemisinin ka ndihmuar që vdekjet nga malarja nëpër botë të ulen me më shumë se 25 përqind gjatë dekadës së kaluar. Por në disa zona të Azisë Juglindore, ky ilaç nuk jep rezultat. Mjeku Shin Young-Soo, me Organizatën Botërore të Shëndetësisë paralajmëron për pasoja serioze nëse kjo formë e malarjes vazhdon të përhapet. Kontrolli i malarjes përfshin një sërë strategjish, nga rrjetat për mbrojtjen nga insektet tek insekticidet, profilaksia për fëmijët dhe gratë shtatëzëna, si dhe kontrolli apo ndryshimi i mushkonjave, apo parazitit të malarjes që ato mbartin. OBT-ja thotë se në 10 vitet e fundit, 20 vende e kanë vënë sëmundjen nën kontroll. Në një diskutim në Kongresin amerikan, Dr. Mark Dybul ((DIE-bull)), drejtor ekzekutiv Fondit Botëror për Luftën kundër Sidës, Tuberkulozit dhe Malarjes, thotë se bota është në rrugën e eliminimit të malarjes: Dybul thotë se përpjekjet në shkallë botërore kanë çuar në një kontroll më efikas të mushkonjave që mbartin parazitin. Dr. Anthony Fauci, i Instituteve Kombëtare të Shëndetit në Shtetet e Bashkuara, vë në dukje kërkimet që përfshijnë një tip bakterjeje për mushkonjatat: Kur bakterja ka prekur mushkonjën ajo transmetohet në brezat që pasojnë. Shkencëtarët shpresojnë se mushkonjat pa malarje do të zëvendësojnë më në fund ato që mbartin parazitin. Një tjetër linjë këkimesh përfshin manipulimin e gjeneve të mushkonjës. Tani për tani mushkonja anofeles nuk është e mbrojtur ndaj parazitit të malarjes. Nëse shkencëtarët arrijnë të ndryshojnë strukturën e tyre gjenetike, sistemi imunitar i mushkonjës mund ta godasë bakterjen. Ndërkaq, koha nuk pret, sepse paraziti i malarjes po e përballon gjithnjë e më shumë ilaçin kryesor në botë që përdoret për kurimin e sëmundjes.